Generalul în rezervă Virgil Bălăceanu a explicat într-o intervenție la B1 Tv că România nu dispune de apărare anti-aeriană pe toate nivelurile, prin urmare nu va fi oferit Ucrainei singurul sistem Patriot operaționalizat în acest moment.
“Și președintele a spus, și cred că a spus-o și în calitate de șef al Armatei, că nu vom da sistemul operaționalizat care îndeplinește deja misiuni de apărare a spațiului aerian. S-a vorbit despre unul dintre cele trei sisteme care sunt în curs de operaționalizare. Ar putea fi una dintre variante, nu sunt eu decidentul politic, pentru că este o decizie politică, militarii niciodată nu vor fi de acord să reducă o capabilitate în dezvoltare, în condițiile în care nu dispune de apărare antiaeriană pe toate nivelurile”.
“Lucrurile trebuie avute în vedere și într-o altfel notă. Noi fiind pivot pe flancul de sud-est al NATO și am vorbit despre dezechilibrul capabilităților NATO și ale SUA în flancul de nord-est, comparativ cu flancul de sud-est, am spune că o capabilitate mai puțin pentru flancul de sud-est, ca atare ea trebuie compensată.
Cu ce poate fi compensată?
Cu dislocarea unor sisteme antiaeriană chiar de către SUA, inclusiv ale sistemelor cu bătaie foarte mare, cum au fost ele dislocate pe teritoriul nostru cât americanii au desfășurat menenanța sistemului de rachete antibalistice de la Deveselu, ar putea să fie o măsură de suplimentare sau chiar de donare pentru Armata Română, forțelor aeriene a sistemelor anti-dronă pe care le-au adus americanii, un sistem pe care îl operaționalizează în Capul Midia”.